Poročila, 15.5.2011


Naslov: 15. finale slovenskih salamiad
Napoved za voditelja:

V Sloveniji je vse več ocenjevanj domačih salam. Zato so na pobudo sevniškega društva salamarjev pred 15. leti prvič pripravili finale slovenskih salamiad, na katerega se lahko uvrsti desetina najboljših iz posameznih salamiad. Letos je bilo teh ocenjevanj 13, na njih pa so ocenili 846 salam. Prvo finale so v letu 1997 pripravili v Sevnici, prav tako leta 2001, sevniški salamarji pa so zelo uspešno pripravili tudi letošnje že 15. finale slovenskih salamiad.  
T- Iz Sevnice GORAN ROVAN /
X- Snemalec in montažer Tomi Naglič /
Ob 50. letnici prve salamiade, ki so jo pripravili v Sevnici, so sevniški salamarji tokratni finale pripravili bolj ambiciozno. Tako so finaliste na prizorišče dogajanja pripeljali kar s konji in v starodobnih Volkswagnovih hroščih. Vse salame so brezplačno ponudili vsem obiskovalcem, več kot 800 pa jih je lahko pod šotorom uživalo tudi v kulinaričnih dobrotah iz šestih držav.
T- ZDRAVKO MASTNAK /
X- soorganizator salamiade /
"Mislim, da je to en velik korak naprej, velika priložnost in upam, da je ta korak takšen, da lahko računamo, da bo Sevnica večni finalist."
Med 79. salami je po mnenju ocenjevalne komisije najboljšo pridelal Sevničan Tomaž Habinc.
T- TOMAŽ HABINC /
X- zmagovalec 15. finala slovenskih salamiad /

"Mislim, da je blo zadost truda vloženega v to zadevo, tako da, po vseh salamiadah, kar sem jih letos dal skoz je tole moj rezultat. Se pravi povsod sem prišel v finale, tole na konc je pa moja zadeva, kar sem si skrivnostno zelo želel."
Jagodni izbor salam je bil letos zelo dober, prvo in drugouvrščeni pa sta celo zbrala enako število točk, le desetinko manj od maksimalnega števila.
T- STANE KRNC /
X- predsednik Društva salamarjev Sevnica /

"Eden je imel boljši okus in je zmagal. Tako da, ne vem. v Prihodnjih letih, če bo šla kvaliteta še tako naprej, ne vem, kaj bomo ocenjevali, ker bodo nazadnje vse salame enake."
Sevniški salamarji si prizadevajo, da bi bilo poslej finale slovenskih salamiad vsako leto v Sevnici. Odločitev o tem, naj bi bila sprejeta v naslednjih dneh.
